b'\n_START_ARTICLE_\nAndres Varik\n_START_PARAGRAPH_\nAndres Varik (s\xc3\xbcndinud 7. aprillil 1952) on Eesti poliitik._NEWLINE_Ta l\xc3\xb5petas aastal 1970 P\xc3\xb5lva Keskkooli ja aastal 1975 agronoomina Eesti P\xc3\xb5llumajanduse Akadeemia._NEWLINE_Ta t\xc3\xb6\xc3\xb6tas aastatel 1975\xe2\x80\x931977 T\xc3\xb5stamaa sovhoosis agronoomina ja oli aastatel 1977\xe2\x80\x931990 Sindi sovhoosi direktoriks. Aastatel 1990\xe2\x80\x931995 oli ta Eestimaa P\xc3\xb5llumajandustootjate Keskliidu esimees._NEWLINE_Ta oli VIII Riigikogu liige Eesti Maarahva Erakonna fraktsiooni esimehena 21. m\xc3\xa4rtsist 1995 kuni 17. m\xc3\xa4rtsini 1997 ning IX Riigikogu liige Eestimaa Rahvaliidu fraktsiooni aseesimehena 1. aprillist 1999 kuni 22. m\xc3\xa4rtsini 2003. Vahepealsel ajal oli ta Mart Siimanni valitsuse p\xc3\xb5llumajandusminister._NEWLINE_Ta oli aastatel 1978\xe2\x80\x931989 NLKP liige. 3. augustist 1994 kuni 13. veebruarini 2011 oli ta Eesti Maarahva Erakonna/Eestimaa Rahvaliidu liige. Tema hobideks on sport ja jahindus ning ta on Eesti Jahimeeste Seltsi liige.'